

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.7 |  2024. gada 23. maijā |

**3.**

**Par J.Siliņa ievēlēšanu par Reģionālās attīstības jautājumu komitejas locekli**

Ogres novada pašvaldībā 2024. gada 16. maijā saņemts Ogres novada pašvaldības domes deputāta Jāņa Iklāva 2024. gada 16. maija iesniegums (pašvaldībā reģistrēts ar Nr. 2-4.2/1453), kurā domes deputāts J.Iklāvs lūdz Ogres novada pašvaldības domi lemt par viņa atbrīvošanu no Reģionālās attīstības jautājumu komitejas locekļa pienākumu pildīšanas.

Ar Ogres novada pašvaldības domes 2024. gada 23. maija lēmumu “Par J.Iklāva atbrīvošanu no darbības Reģionālās attīstības jautājumu komitejā” (protokols Nr.7; 2.) Ogres novada pašvaldības domes deputāts J.Iklāvs atbrīvots no Ogres novada pašvaldības domes Reģionālās attīstības jautājumu komitejas locekļa pienākumu pildīšanas.

Ogres novada pašvaldībā 2024. gada 16. maijā saņemts Ogres novada pašvaldības domes deputāta Jāņa Siliņa 2024. gada 16. maija iesniegums (pašvaldībā reģistrēts ar Nr. 2-4.2/1446), kurā J.Siliņš lūdz Ogres novada pašvaldības domi atbrīvot viņu no Ogres novada pašvaldības domes Sociālo un veselības jautājumu komitejas locekļa pienākumu pildīšanas un ievēlēt Ogres novada pašvaldības domes Reģionālās attīstības jautājumu komitejā.

Ar Ogres novada pašvaldības domes 2024. gada 23. maija lēmumu “Par J.Siliņa atbrīvošanu no darbības Sociālo un veselības jautājumu komitejā” (protokols Nr.7; 1.) Ogres novada pašvaldības domes deputāts J.Siliņš atbrīvots no Ogres novada pašvaldības domes Sociālo un veselības jautājumu komitejas locekļa pienākumu pildīšanas.

Pašvaldību likuma 15. panta otrā daļa nosaka, *ja deputātu atbrīvo no komitejas locekļa pienākumu pildīšanas, no attiecīgā domes deputātu kandidātu saraksta domē ievēlētie deputāti ir tiesīgi izvirzīt citu deputātu dalībai attiecīgajā komitejā.*

Ņemot vērā augstāk minēto, pamatojoties uz Pašvaldību likuma 10. panta pirmās daļas 11. punktu, 14. panta trešās daļas pirmo teikumu, Ogres novada pašvaldības 2021. gada 1. jūlija saistošo noteikumu Nr.12/2021 „Ogres novada pašvaldības nolikums” 6.5. apakšpunktu,

**balsojot: ar 18 balsīm "Par" (Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – 1 (Toms Āboltiņš), "Atturas" – nav, "Nepiedalās" – 1 (Jānis Siliņš)**,

*Jānis Siliņš balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

 Ievēlēt Ogres novada pašvaldības domes deputātu Jāni Siliņu par Ogres novada pašvaldības domes Reģionālās attīstības jautājumu komitejas locekli.

(Sēdes vadītāja,

domes priekšsēdētāja E.Helmaņa paraksts)